20 ጉንቦት 2019 ምንጪ ስእሊ, BBC/meresa መግለጺ ስእሊ, ዶክተር ዳኒኤል ተኽሉ (ጸጋም) ሓጋዚ ፕሮፌሰር፡ መረሳ ጸሃየ (የማን) 'ሓድሽ ዓመት ኢትዮጵያውያን ብሓባር ክንጽምብሎ ኢና'፡ ሓድሽ ቀዳማይ ሚኒስትር ኢትዮጵያ 8 ሓምለ 2018 ዓ.ም፡ ድሕሪ 20 ዓመታት ብወግዒ ንፈለማ እዋን ናብ ኣስመራ ኣብ ዝተጉዓዘሉ እዋን ፡ ንህዝቢ ክልቲኤን ሃገራት ካብ ሞንጎ ዝሃቦም ተስፋታት ሓደ ነይሩ። ብኣቆጻጽራ ኢትዮጵያ 1 መስከረም 2011 ድማ [11 መስከረም 2019]፡ ክልቲኤን ሃገራት ካብ ዘራኽብወን መስመራት ዛላምበሳ- ሰርሓ እንትኽፈት፡ 'ፍቕሪ ስዒሩ፡ ኣሕዋት ተዓሪቖም' ዝብል ደርፊ ዓብሊሉ ውዒሉ። በዚ ደርፊ ፍቕርን ሕውነትን፡ ብዙሓት ናፍቖት ሕውነት፣ ሰላምን ርግኣትን ዝበሃጋ ኣዒንቲ ነቢዐን። ኣብ ቃልሲ ህዝብታት ኤርትራን ትግራይን ንዓመታት መጽናዕታት ዘካይድ ዘሎ ሙሁር ፖለቲካል ሳይንስን ስትራቴጂካዊ መጽናዕትን ተሓጋጋዚ ፕሮፌሰር መረሳ ጸሃየ፡ ኣብቲ ቦታ ተረኺቦም በቲ ዝተፈጥረ ኩነታት ካብ ዝነብዑ ሓደ'ዩ። "ዘይርስዖ ታሪኻዊ ኣጋጣሚ እንተሃለወ፡ ድሕሪ 20 ዓመታት ኣብ ዛላምበሳ ዝነበረ ፈላሚ ርክብ ህዝቢ ንህዝቢ'ዩ። እቲ ሽዑ ዝነበረ ስምዒት ህዝቢ፡ ዘይምቅዳው መራሕቲ ሻዕብያን ህወሓትን ኣብ ህዝቢ ዘሕደሮ ጽልዋ ብግለጺ ዝተዓዘብኹሉ'ዩ" ይብል። ትኹረትን ትሕዝቶን ደርፍታት ክልቲኦም ህዝቢ፡ ኩነታት መሰረት ገይሮም እናተቐያየሩ ምምጽኦም ብዙሓት ይዛረቡ። "ቋንቋ ትግርኛ፡ ጉዳይ መንነት'ዩ" ሰላም ኢትዮ-ኤርትራ ኣብ ሙዚቃ ትግርኛ እንታይ ጽልዋ ኣሕዲሩ?
